Občina Šmartno pri Litiji, Tomazinova 2, 1275 Šmartno pri Litiji, na podlagi Pravilnika o subvencioniranju servisa celodnevne povezave preko osebnega telefonskega alarma (Uradni list RS, št. 35/2020), objavlja

 **JAVNI POZIV**

 **za subvencioniranje servisa celodnevne povezave preko**

**osebnega telefonskega alarma**

# 1. PREDMET RAZPISA

Občina Šmartno pri Litiji bo subvencionirala socialno varstveno storitev socialnega servisa celodnevne povezave preko osebnega telefonskega alarma (v nadaljevanju: servis OTA) občanom občine Šmartno pri Litiji pod pogoji iz Pravilnika o subvencioniranju servisa celodnevne povezave preko osebnega telefonskega alarma (Uradni list RS, št. 35/2020 – v nadaljevanju: Pravilnik) in tega javnega poziva, v obliki mesečne subvencije za obdobje, določeno v pogodbi o dodelitvi subvencije, sklenjene med upravičencem, občino in izvajalcem storitve.

# 2. UPRAVIČENCI

Upravičenci do subvencije so fizične osebe, ki so državljani Republike Slovenije, imajo na dan oddaje vloge stalno prebivališče v občini Šmartno pri Litiji najmanj eno leto, dejansko bivajo na območju občine ter izpolnjujejo pogoje iz tega javnega poziva.

Občina Šmartno pri Litiji odobri subvencijo upravičencem na podlagi prijave na ta javni poziv, in sicer po zaporedju prejema vlog v tekočem letu do porabe namenskih proračunskih sredstev.

# 3. RAZPISNI POGOJI

Prijavitelji morajo v svoji prijavi predložiti vse dokumente, zahtevane v javnem pozivu in razpisni dokumentaciji.

Prijavitelji morajo izpolnjevati pogoja oz. kriterija iz vsaj dveh, spodaj navedenih točk:

1. **starostni pogoj:**

- so starejši od 70 let (na dan oddaje vloge na javni poziv)

1. **bivanjske okoliščine:**

- osebe, ki bivajo same **ali**

- osebe, ki bivajo v širši družini, katere družinski člani so zaradi službenih obveznosti ali

 drugih neodložljivih obveznosti zdravstvene narave, odsotni

1. **zmožnost samostojnega bivanja na domu in potrebe po pomoči:**

- osebe s težjimi kroničnimi boleznimi **ali**

- invalidne osebe, slepi in slabovidni, gluhi in naglušni **ali**

- osebe s starostnimi znaki, ki jih navedejo sami oz. njihovi svojci (npr. znaki demence).

## 4. VIŠINA SUBVENCIJE

Z Odlokom o proračunu Občine Šmartno pri Litiji za leto 2021 (Uradni list RS, št. 47/21) so za subvencije servisa OTA v letu 2021 na proračunski postavki št. 20431018 zagotovljena sredstva v višini 3.600,00 EUR.

Upravičencem se dodeli subvencija v višini 24,40 EUR mesečno, za obdobje, določeno v pogodbi o dodelitvi subvencije, sklenjene med upravičencem, občino in izvajalcem storitve.

V nobenem primeru subvencija ne more biti višja kot je mesečni strošek naročnine na storitev. Subvencija se ne dodeli za stroške priključnine ali stroške nakupa opreme za vzpostavitev storitve.

**5. OSTALE DOLOČBE**

Prejemniki subvencije so dolžni po prejemu odločbe v roku, ki bo določen v odločbi o dodelitvi subvencije, Občini Šmartno pri Litiji predložiti dokazilo o sklenjeni pogodbi za izvajanje storitve ter dokazila o vzpostavitvi storitve, sicer se šteje, da odobrene subvencije ne bo koristil.

Z upravičenci do subvencije, ki bodo predložili dokazilo o sklenjeni pogodbi za izvajanje storitve ter dokazila o vzpostavitvi storitve, se sklene ***Pogodba o dodelitvi subvencije servisa celodnevne povezave preko osebnega telefonskega alarma****,* v kateri se uredijo medsebojne pravice ter obveznosti upravičenca, izvajalca in občine.

Upravičencu pripada subvencija z mesecem, ko je storitev pri upravičencu vzpostavljena in sklene pogodbo o dodelitvi subvencije iz prejšnjega odstavka.

## 6. KRAJ, NAČIN IN ROK PRIJAVE

Razpisna dokumentacija bo do porabe zagotovljenih proračunskih sredstev oz. najdlje do 31. 12. 2021, dosegljiva na spletni strani Občine Šmartno pri Litiji <https://smartno-litija.si> pod rubriko »za občane«, zavihek: javni razpisi, razdelek: javni pozivi in namere, in v pisarni, št. 9, Občina Šmartno pri Litiji, Tomazinova 2, 1275 Šmartno pri Litiji.

Vloge na javni poziv morajo biti posredovane pisno po pošti ali oddane osebno na sedežu občine v sprejemni pisarni, št. 4.

Dodatne informacije lahko zainteresirani občani dobijo na Občini Šmartno pri Litiji, soba 9 (Karmen Sadar), tel.: 01/8962-772 v času uradnih ur organa ali na e-mail: karmen.sadar@smartno-litija.si.

## 7. IZID JAVNEGA POZIVA

V primeru nepopolno izpolnjenih vlog s pomanjkljivo dokumentacijo, se prijavitelja pozove, da vlogo dopolni v roku 8 dni. Občinska uprava izda odločitve v roku 30 dni od prejema popolne vloge.

Številka: 1230-1/2021

Datum: 8.4.2021

 Župan Občine Šmartno pri Litiji

 Rajko Meserko